EL
L 52/16
Επίσημη Εφημερίδα της Ευρωπαϊκής Ένωσης
20.2.2023
ΠΑΡΑΡΤΗΜΑ III
Πληροφορίες που πρέπει να περιλαμβάνονται στο επίσημο σχέδιο εμβολιασμού ΜΕΡΟΣ 1
1.
Δεσποζόμενα ζώα α)
Περιγραφή και αποτελέσματα της αξιολόγησης που διενεργήθηκε σύμφωνα με το παράρτημα II, συμπεριλαμβανομένης της επιδημιολογικής κατάστασης και των σχετικών πληροφοριών που χρησιμοποιήθηκαν ως βάση για την αξιολόγηση·
β)
κύριοι σκοποί και στόχοι που επιδιώκονται με την επιλεγμένη στρατηγική εμβολιασμού και το επίσημο σχέδιο εμβολια­ σμού·
γ)
λεπτομερής γεωγραφική περιγραφή της ζώνης εμβολιασμού στην οποία πρόκειται να διενεργηθεί ο εμβολιασμός και θέση των εγκαταστάσεων που διατηρούν ζώα προς εμβολιασμό, εφόσον υπάρχουν και είναι διαθέσιμες, με τους σχετικούς χάρτες·
δ)
κατά περίπτωση, λεπτομερής γεωγραφική περιγραφή της περιεμβολιαστικής ζώνης που περιβάλλει τη ζώνη εμβολιασμού και θέση των εγκαταστάσεων που διατηρούν ζώα των καταγεγραμμένων ειδών, εφόσον είναι διαθέσιμες, με τους σχετικούς χάρτες·
ε)
αριθμός των εγκαταστάσεων που διατηρούν ζώα των καταγεγραμμένων ειδών που βρίσκονται στη ζώνη εμβολιασμού και αριθμός των εγκαταστάσεων στις οποίες πρόκειται να διενεργηθεί ο εμβολιασμός, εάν είναι διαφορετικός·
στ) εκτιμώμενος αριθμός των δεσποζόμενων ζώων των καταγεγραμμένων ειδών που πρόκειται να εμβολιαστούν, οι κατη­ γορίες τους και, κατά περίπτωση, η ηλικία τους· ζ)
προβλεπόμενη τελική χρήση των εμβολιασμένων ζώων και προϊόντων·
η)
κατηγορίες ζώων που εξαιρούνται από τον εμβολιασμό και αιτιολογία·
θ)
ρυθμίσεις για τη χορήγηση του εμβολίου και σύστημα εποπτείας της χορήγησης του εμβολίου·
ι)
προβλεπόμενη διάρκεια του εμβολιασμού, από την έναρξη του εμβολιασμού έως τη λήξη της επιτήρησης που διεξάγεται μετά τον εμβολιασμό·
ια) περίληψη των χαρακτηριστικών του εμβολίου, συμπεριλαμβανομένων της ονομασίας των προϊόντων και της επωνυμίας των παρασκευαστών, καθώς και των οδών χορήγησης· ιβ) υπόδειξη του κατά πόσον το εμβόλιο χρησιμοποιείται σύμφωνα με το άρθρο 110 παράγραφος 2 του κανονισμού (ΕΕ) 2019/6· ιγ) λεπτομέρειες της ενισχυμένης κλινικής και εργαστηριακής επιτήρησης που αναφέρεται στο άρθρο 9 παράγραφος 1 στοιχείο γ) και στο άρθρο 10 παράγραφος 2 στοιχείο β)· ιδ) κανόνες για την υγιεινή και τη βιοασφάλεια που πρέπει να εφαρμοστούν· ιε) σύστημα τήρησης αρχείων για τον εμβολιασμό· ιστ) περιορισμοί στις μετακινήσεις των εμβολιασμένων ζώων και των προϊόντων τους και άλλα μέτρα μετριασμού του κινδύνου για τον έλεγχο ενδεχόμενης εξάπλωσης της νόσου, που πρέπει να τεθούν σε εφαρμογή, και η διάρκειά τους, επιπλέον εκείνων που προβλέπονται στον παρόντα κανονισμό· ιζ) επικοινωνιακή εκστρατεία που πρέπει να διεξαχθεί για την ενημέρωση των υπευθύνων επιχειρήσεων και του κοινού σχετικά με τον εμβολιασμό, συμπεριλαμβανομένης της ασφάλειας της κατανάλωσης, από τον άνθρωπο, των προϊόντων ζωικής προέλευσης από εμβολιασμένα ζώα των καταγεγραμμένων ειδών· ιη) άλλα θέματα που κρίνονται κατάλληλα από την αρμόδια αρχή αναλόγως της κατάστασης.